1877માં પહેલી ટેસ્ટ રમાઈ ત્યારથી ઇન્ટરનેશનલ ક્રિકેટમાં ટોસ અવિભાજ્ય અંગ રહ્યો છે. ગૃહટીમનો કેપ્ટન સિક્કો ઉછાળે અને પ્રવાસી કેપ્ટન હેડ કે ટેલનો કોલ આપે. આઇસીસીનું માનવું છે કે તાજેતરના વર્ષોમાં ટેસ્ટ અને વન-ડે ઇન્ટરનેશનલ મેચ માટેની પિચ તૈયાર કરવામાં યજમાન દેશની દરમિયાનગીરી વધી છે અને આ બાબત ચિંતાજનક છે. આથી જ આઇસીસી કહે છે કે તેને બદલે પ્રવાસી ટીમ જ નક્કી કરી લે કે તેમને બેટિંગ કરવી છે કે બોલિંગ તો ટોસની જરૂર રહે જ નહીં.